## CONTRACTE DE SERVEIS DE LA DIPUTACIÓ DE BARCELONA RELATIU A LA REDACCIÓ DELS PLANS DE MOBILITAT URBANA SOSTENIBLE (PMUS) DEL CSA-2023, EN 9 LOTS

**Expedient núm.: 2022/24177**

**LOT 4**

## S’establirà un llindar mínim de 25 punts en el criteri de judici de valor( fase 1) per tal de continuar en el procés selectiu (fase 2).

**PRIMERA FASE**

## CRITERI DE JUDICI DE VALOR fins a 45 punts

**Criteri 1. Anàlisi sobre la viabilitat i potencialitat d’implantar un servei de transport públic urbà**

Per avaluar la idoneïtat de les ofertes en relació amb un dels apartats específics destacats que haurà de reunir el nou PMUS de Manlleu, els licitadors hauran de presentar una memòria amb una **anàlisi sobre la potencialitat d’implantar un servei de transport públic urbà a Manlleu, així com la metodologia de treball específica que es proposa per a analitzar aquesta proposta**.

La memòria a presentar haurà d’incloure una descripció de l’anàlisi escrita en un màxim de cinc (5) pàgines DIN A4 (cinc cares de full), amb font de lletra mida 11 punts com a mínim. Les pàgines que excedeixen aquestes condicions no seran tingudes en compte per a la puntuació d’aquest apartat.

Dins d’aquestes cinc pàgines, la memòria podrà incloure imatges (gràfiques, plànols, etc.). Els quadres de text de més d’una línia que s’incloguin en aquestes imatges hauran de tenir una font mida 11 punts com a mínim.

El contingut a desenvolupar en la memòria es pot estructurar de la manera que convingui millor a fi i efectes de que resulti entenedor, i, contempli com a mínim:

1. Una anàlisi de la situació actual de l’oferta de transport públic interurbà a Manlleu.
2. Descripció de la metodologia i treballs de camp específics que caldria dur a terme per a analitzar la viabilitat de la implantació d’un servei de TPU a Manlleu.
3. Breu proposta inicial d’un possible servei de TPU a Manlleu, detallant la descripció del propi servei: línies, principals parades, freqüència de pas, horaris, costos aproximats.

Per a la puntuació de la memòria, es valorarà la capacitat de tractar el tema de manera rellevant i contextualitzada, així com la seva coherència i qualitat de redacció, i l’emmarcament global amb la mobilitat del municipi i amb els sistemes de gestió supramunicipals fins a un màxim total de 45 punts desglossats de la manera següent:

|  |  |
| --- | --- |
| Idoneïtat de l’estructura de continguts i coherència amb l’objecte del contracte (PMUS) | fins a un màxim de 10 punts |
| Identificació i diagnosi de l’oferta de transport públic interurbà que dona servei a Manlleu | fins a un màxim de 10 punts |
| Idoneïtat de la metodologia d’estudi i proposta d’un  servei de TPU a Manlleu | fins a un màxim de 10 punts |
| Grau d’adequació de la proposta de TPU a la realitat territorial, de mobilitat i socioeconòmica del municipi | fins a un màxim de 15 punts |